এদিকে মনোনয়ন ফরম বিক্রিকে কেন্দ্র করে সভাপতি শেখ হাসিনার ধানমন্ডির রাজনৈতিক কার্যালয় এলাকা নেতাকর্মীদের পদচারণায় মুখরিত হয়ে উঠেছে। সকাল থেকে প্রচণ্ড আগ্রহ ও বিপুল উৎসাহ উদ্দীপনার মধ্য দিয়ে দেশের বিভিন্ন স্থান থেকে কর্মীসমর্থকদের সঙ্গে নিয়ে মনোনয়ন ফরম কিনতে আসতে শুরু করেন মনোনয়ন প্রত্যাশীরা। এ সময় বঙ্গবন্ধু শেখ মুজিবুর রহমান এবং প্রধানমন্ত্রী শেখ হাসিনার প্ল্যাকার্ডসম্বলিত বিভিন্ন ব্যানার নিয়ে স্লোগান দিতে দিতে খণ্ড খণ্ড মিছিল নিয়ে তারা ধানমন্ডির কার্যালয়ে আসেন। হাজার হাজার আওয়ামী লীগ নেতাকর্মী ও সমর্থকদের আগমনে গোটা এলাকা উৎসবমুখর পরিবেশের সৃষ্টি হয়েছে।